**Paskaidrojuma raksts**

**Dienvidkurzemes novada pašvaldības domes saistošie noteikumi Nr.\_\_\_\_\_\_\_\_\_\_\_\_**

**“Grozījumi Dienvidkurzemes novada pašvaldības domes 2022. gada 26. maija saistošajos noteikumos Nr. 2022/16 “Par reklāmu, priekšvēlēšanu aģitācijas materiālu un citu informatīvo materiālu izvietošanu Dienvidkurzemes novadā” ”**

|  |  |
| --- | --- |
| **Paskaidrojuma raksta sadaļa** | **Informācija** |
| 1. Mērķis un nepieciešamības pamatojums | Saskaņā ar Pašvaldību likuma, kas stājās spēkā 2023.gada 1.janvārī, pārejas noteikumu 6.punktu "dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam, piemērojami uz likuma "Par pašvaldībām" normu pamata izdotie saistošie noteikumi, ciktāl tie nav pretrunā ar šo likumu".  Izvērtējot Dienvidkurzemes novada pašvaldības domes 2022.gada 26.maija saistošos noteikumus Nr.2022/16 “Par reklāmu, priekšvēlēšanu aģitācijas materiālu un citu informatīvo materiālu izvietošanu Dienvidkurzemes novadā” (turpmāk – Saistošie noteikumi Nr.2022/16), secināms, ka grozījumi nepieciešami, lai precizētu saistošo noteikumu izdošanas tiesisko pamatojumu.  Saistošajos noteikumos Nr.2022/16 administratīvā atbildība par reklāmu, priekšvēlēšanu aģitācijas materiālu un citu informatīvo materiālu izvietošanu publiskās vietās vai vietās, kas vērstas pret publisku vietu, tika noteikta, pamatojoties uz likuma “Par pašvaldībām” 43.panta pirmās daļas 7.punktu, kas zaudēja spēku, kad 2023.gada 1.janvārī stājies spēkā Pašvaldību likums.  Ievērojot administratīvā akta prioritātes principu, administratīvajā procesā radies jautājums ir risināms ar administratīvā procesa līdzekļiem un nav paredzēts piemērot administratīvo atbildību par administratīvajā aktā noteikto prasību pārkāpšanu (*Tieslietu ministrija, metodisks materiāls par pašvaldības saistošajiem noteikumiem administratīvās atbildības jomā, 01.02.2023., Nr.1-17/356*). Ja ir nepieciešams panākt, lai persona izpilda normatīvajos aktos noteiktās prasības, prioritāte ir administratīvā akta izdošanai ar pienākumu atbilstošā termiņā novērst neatbilstības un izpildīt prasības.  Kā arī Saistošajos noteikumos Nr.2022/16 nav paredzēta afišu stabu un stendu izmantošanas kārtība, un kārtība, kādā veicama reklāmas vai reklāmas objektu izvietošanas uzraudzība un kontrole.  Ņemot vērā minēto, saistošo noteikumu projekts paredz Saistošajos noteikumos Nr.2022/16:  1) izdarīt grozījumus saistošo noteikumu izdošanas tiesiskajā pamatojumā, svītrojot “likuma “Par pašvaldībām” 43.panta pirmās daļas 7.punktu”, un svītrojot “Ministru kabineta 2012.gada 30.oktobra noteikumu Nr.732 “Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” 28. un 45.punktu”;  2) svītrot IV. nodaļu. |
| 2. Fiskālā ietekme uz pašvaldības budžetu | Saskaņā ar Dienvidkurzemes novada Būvvaldes sniegto informāciju 2022., 2023. un 2024.gadā nav uzsākti administratīvā pārkāpuma procesi par reklāmu, priekšvēlēšanu aģitācijas materiālu un citu informatīvo materiālu izvietošanu bez atļaujas.  Turpmāk saistošajos noteikumos administratīvā atbildība par reklāmu, aģitācijas materiālu un citu informatīvo materiālu izvietošanas noteikumu pārkāpšanu netiek paredzēta. Savukārt ieņēmumi sakarā ar administratīvo aktu piespiedu izpildi ir atkarīgi no pārkāpumu apjoma. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošie noteikumi nerada sociālo ietekmi, ietekmi uz vidi vai iedzīvotāju veselību. Būtiska ietekme uz uzņēmējdarbības vidi un konkurenci pašvaldības teritorijā netiek prognozēta. |
| 4. Ietekme uz administratīvajām procedūrām un to izmaksām | Saistošie noteikumi neparedz papildu administratīvo procedūru izmaksas. |
| 5. Ietekme uz pašvaldības funkcijām un cilvēkresursiem | Neietekmē. |
| 6.Informācija par izpildes nodrošināšanu | Saistošo noteikumu izpildi nodrošinās Dienvidkurzemes novada Būvvalde. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir piemēroti iecerētā mērķa sasniegšanai un paredz tikai to, kas ir vajadzīgs minētā mērķa sasniegšanai. |
| 8. Izstrādes gaitā veiktās konsultācijas ar privātpersonām un institūcijām | Atbilstoši Pašvaldību likuma [46.panta](https://likumi.lv/ta/id/336956-pasvaldibu-likums#p46) trešajai daļai, saistošo noteikumu projekts no 2025.gada \_\_.februāra līdz 2025.gada \_\_\_\_.martam tiks publicēts Dienvidkurzemes novada pašvaldības tīmekļvietnē www.dkn.lv sadaļā “Normatīvie akti” sabiedrības viedokļa noskaidrošanai. |

Domes priekšsēdētājs A.Priedols